TMC छोड़ बीजेपी का दामन थामने वाले नेता का दावा, तृणमूल कांग्रेस के 100 विधायक जल्द BJP ज्वाइन करेंगे  
हाल ही में टीएमसी छोड़ बीजेपी में आए हैं अर्जुन सिंह 
भाजपा ने उन्हें बैरकपुर से अपना उम्मीदवार बनाया है 
भाटपारा से चार बार के विधायक हैं अर्जुन सिंह
हाल ही में ममता बनर्जी की पार्टी तृणमूल कांग्रेस छोड़कर भाजपा का दामन थामने वाले भाटपारा से चार बार के विधायक अर्जुन सिंह (Arjun Singh) ने चौंकाने वाला दावा किया है. उन्होंने कहा कि तृणमूल कांग्रेस के 100 विधायक भाजपा के संपर्क में हैं और बहुत जल्द ही सभी भाजपा में शामिल होंगे. आपको बता दें कि तृणमूल छोड़कर बीजेपी में शामिल होने वाले अर्जुन सिंह (Arjun Singh) को भारतीय जनता पार्टी (भाजपा) ने बैरकपुर लोकसभा सीट से अपना उम्मीदवार बनाया है. अर्जुन सिंह ने दावा किया कि कुछ विधायक लोकसभा चुनाव से पहले भाजपा में शामिल होंगे, जबकि अन्य चुनाव बाद पार्टी में शामिल होंगे. उन्होंने कहा कि विधायक भाजपा नेताओं के बराबर संपर्क में हैं.